
תענית יט ע"א



טקסט הדף מנוקד



אוֹתָהּ הָעִיר מִתְעַנָּה וּמַתְרַעַת וְכׇל סְבִיבוֹתֶיהָ מִתְעַנּוֹת וְלֹא מַתְרִיעוֹת רַבִּי עֲקִיבָא אוֹמֵר מַתְרִיעוֹת וְלֹא מִתְעַנּוֹת וְכֵן עִיר שֶׁיֵּשׁ בָּהּ דֶּבֶר אוֹ מַפּוֹלֶת אוֹתָהּ הָעִיר מִתְעַנָּה וּמַתְרַעַת וְכׇל סְבִיבוֹתֶיהָ מִתְעַנּוֹת וְלֹא מַתְרִיעוֹת רַבִּי עֲקִיבָא אוֹמֵר מַתְרִיעוֹת וְלֹא מִתְעַנּוֹת


אֵיזֶהוּ דֶּבֶר עִיר הַמּוֹצִיאָה חֲמֵשׁ מֵאוֹת רַגְלִי וְיָצְאוּ מִמֶּנָּה שְׁלֹשָׁה מֵתִים בִּשְׁלֹשָׁה יָמִים זֶה אַחַר זֶה הֲרֵי זֶה דֶּבֶר פָּחוֹת מִכָּאן אֵין זֶה דֶּבֶר


עַל אֵלּוּ מַתְרִיעִין בְּכׇל מָקוֹם עַל הַשִּׁדָּפוֹן וְעַל הַיֵּרָקוֹן וְעַל הָאַרְבֶּה וְעַל הֶחָסִיל וְעַל הַחַיָּה רָעָה וְעַל הַחֶרֶב מַתְרִיעִין עָלֶיהָ מִפְּנֵי שֶׁהִיא מַכָּה מְהַלֶּכֶת


מַעֲשֶׂה שֶׁיָּרְדוּ זְקֵנִים מִירוּשָׁלַיִם לְעָרֵיהֶם וְגָזְרוּ תַּעֲנִית עַל שֶׁנִּרְאָה כִּמְלֹא פִי תַנּוּר שִׁדָּפוֹן בְּאַשְׁקְלוֹן וְעוֹד גָּזְרוּ תַּעֲנִית עַל שֶׁאָכְלוּ זְאֵבִים שְׁנֵי תִינוֹקוֹת בְּעֵבֶר הַיַּרְדֵּן רַבִּי יוֹסֵי אוֹמֵר לֹא עַל שֶׁאָכְלוּ אֶלָּא עַל שֶׁנִּרְאוּ


עַל אֵלּוּ מַתְרִיעִין בְּשַׁבָּת עַל עִיר שֶׁהִקִּיפוּהָ נׇכְרִים אוֹ נָהָר וְעַל הַסְּפִינָה הַמִּיטָּרֶפֶת בַּיָּם רַבִּי יוֹסֵי אוֹמֵר לְעֶזְרָה וְלֹא לִצְעָקָה שִׁמְעוֹן הַתִּימְנִי אוֹמֵר אַף עַל הַדֶּבֶר וְלֹא הוֹדוּ לוֹ חֲכָמִים


עַל כׇּל צָרָה שֶׁלֹּא תָּבוֹא עַל הַצִּבּוּר מַתְרִיעִין עֲלֵיהֶן חוּץ מֵרוֹב גְּשָׁמִים מַעֲשֶׂה שֶׁאָמְרוּ לוֹ לְחוֹנִי הַמְעַגֵּל הִתְפַּלֵּל שֶׁיֵּרְדוּ גְּשָׁמִים אָמַר לָהֶם צְאוּ וְהַכְנִיסוּ תַּנּוּרֵי פְסָחִים בִּשְׁבִיל שֶׁלֹּא יִמּוֹקוּ הִתְפַּלֵּל וְלֹא יָרְדוּ גְּשָׁמִים


מָה עָשָׂה עָג עוּגָה וְעָמַד בְּתוֹכָהּ וְאָמַר לְפָנָיו רִבּוֹנוֹ שֶׁל עוֹלָם בָּנֶיךָ שָׂמוּ פְּנֵיהֶם עָלַי שֶׁאֲנִי כְּבֶן בַּיִת לְפָנֶיךָ נִשְׁבָּע אֲנִי בְּשִׁמְךָ הַגָּדוֹל שֶׁאֵינִי זָז מִכָּאן עַד שֶׁתְּרַחֵם עַל בָּנֶיךָ הִתְחִילוּ גְּשָׁמִים מְנַטְּפִין אָמַר לֹא כָּךְ שָׁאַלְתִּי אֶלָּא גִּשְׁמֵי בּוֹרוֹת שִׁיחִין וּמְעָרוֹת הִתְחִילוּ לֵירֵד בְּזַעַף אָמַר לֹא כָּךְ שָׁאַלְתִּי אֶלָּא גִּשְׁמֵי רָצוֹן בְּרָכָה וּנְדָבָה


יָרְדוּ כְּתִקְנָן עַד שֶׁיָּצְאוּ יִשְׂרָאֵל מִירוּשָׁלַיִם לְהַר הַבַּיִת מִפְּנֵי הַגְּשָׁמִים בָּאוּ וְאָמְרוּ לוֹ כְּשֵׁם שֶׁהִתְפַּלַּלְתָּ עֲלֵיהֶם שֶׁיֵּרְדוּ כָּךְ הִתְפַּלֵּל שֶׁיֵּלְכוּ לָהֶן אָמַר לָהֶם צְאוּ וּרְאוּ אִם נִמְחֵית אֶבֶן הַטּוֹעִין


שָׁלַח לוֹ שִׁמְעוֹן בֶּן שָׁטַח אִלְמָלֵא חוֹנִי אַתָּה גּוֹזְרַנִי עָלֶיךָ נִידּוּי אֲבָל מָה אֶעֱשֶׂה לְּךָ שֶׁאַתָּה מִתְחַטֵּא לִפְנֵי הַמָּקוֹם וְעוֹשֶׂה לְךָ רְצוֹנְךָ כְּבֵן שֶׁהוּא מִתְחַטֵּא עַל אָבִיו וְעוֹשֶׂה לוֹ רְצוֹנוֹ וְעָלֶיךָ הַכָּתוּב אוֹמֵר יִשְׂמַח אָבִיךָ וְאִמֶּךָ וְתָגֵל יוֹלַדְתֶּךָ


הָיוּ מִתְעַנִּין וְיָרְדוּ לָהֶם גְּשָׁמִים קוֹדֶם הָנֵץ הַחַמָּה לֹא יַשְׁלִימוּ לְאַחַר הָנֵץ הַחַמָּה יַשְׁלִימוּ רַבִּי אֱלִיעֶזֶר אוֹמֵר קוֹדֶם חֲצוֹת לֹא יַשְׁלִימוּ לְאַחַר חֲצוֹת יַשְׁלִימוּ


מַעֲשֶׂה שֶׁגָּזְרוּ תַּעֲנִית בְּלוֹד וְיָרְדוּ לָהֶם גְּשָׁמִים קוֹדֶם חֲצוֹת אֲמַר לָהֶם רַבִּי טַרְפוֹן צְאוּ וְאִכְלוּ וּשְׁתוּ וַעֲשׂוּ יוֹם טוֹב וְיָצְאוּ וְאָכְלוּ וְשָׁתוּ וְעָשׂוּ יוֹם טוֹב וּבָאוּ בֵּין הָעַרְבַּיִם וְקָרְאוּ הַלֵּל הַגָּדוֹל


גְּמָ' סֵדֶר תַּעֲנִיּוֹת הָאֵלּוּ הָאָמוּר בִּרְבִיעָה רִאשׁוֹנָה וּרְמִינְהִי רְבִיעָה רִאשׁוֹנָה וּשְׁנִיָּה לִשְׁאוֹל שְׁלִישִׁית לְהִתְעַנּוֹת


אָמַר רַב יְהוּדָה הָכִי קָאָמַר סֵדֶר תַּעֲנִיּוֹת הָאָמוּר אֵימָתַי בִּזְמַן שֶׁיָּצְאָה רְבִיעָה רִאשׁוֹנָה וּשְׁנִיָּה וּשְׁלִישִׁית וְלֹא יָרְדוּ גְּשָׁמִים אֲבָל יָרְדוּ גְּשָׁמִים בִּרְבִיעָה רִאשׁוֹנָה וְזָרְעוּ וְלֹא צָמְחוּ אִי נָמֵי צָמְחוּ וְחָזְרוּ וְנִשְׁתַּנּוּ מַתְרִיעִין עֲלֵיהֶן מִיָּד


אָמַר רַב נַחְמָן דַּוְקָא נִשְׁתַּנּוּ אֲבָל יָבְשׁוּ לָא פְּשִׁיטָא נִשְׁתַּנּוּ תְּנַן לָא צְרִיכָא דַּאֲקוּן מַהוּ דְּתֵימָא אֲקַנְתָּא מִילְּתָא הִיא קָמַשְׁמַע לַן


וְכֵן שֶׁפָּסְקוּ גְּשָׁמִים בֵּין גֶּשֶׁם לְגֶשֶׁם כּוּ' מַאי מַכַּת בַּצּוֹרֶת אָמַר רַב יְהוּדָה אָמַר רַב מַכָּה הַמְּבִיאָה לִידֵי בַּצּוֹרֶת אָמַר רַב נַחְמָן נַהֲרָא אַנַּהֲרָא




רש"י





	ה''ג אותה העיר מתענה ומתרעת וכל סביבותיה מתענות ולא מתריעות. ולפיכך מתענות שאותה העיר שלא ירדו עליה גשמים תלך לקנות התבואה באותה העיר ויהיה בה רעב: או מפולת. שחומותיה והבתים נופלין ברוח: מתריעים בכ''מ. אם יראו באספמיא מתריעין בבבל בבבל מתריעין באספמיא כדקתני טעמא בסיפא מפני שהיא מכה מהלכת אם במקום אחד היא מתריעין עליה כל השומעין כדי שלא תבא עליהן: שדפון. בתבואות: ירקון. חולי: חיה רעה. משכלת בני אדם: חרב. חיילות ההולכין להרוג ולהשחית בכל מקום: מלא תנור. מפרש בגמרא: לעריהם. בא''י: באשקלון. בארץ פלשתים: ועל שאכלו זאבים. שהיא חיה רעה ומכה מהלכת היא: שנראו. ובאו בעיר: מתריעין. בעננו: המטורפת. מלשון טרף אבבא (ברכות דף כח.) ומלשון ביצה טרופה (עדיות פ''ב מ''ד) כו' כדמפרש בפרק שלמעלה (דף יד.): שמעון התימני. מתמנה היה: שלא תבא. לישנא מעליא נקט: מרוב גשמים. לאו כגון שירדה על עיר אחת ועל עיר אחת לא ירדה ששם ודאי שתיהן לקללה כדאמר רב יהודה (לעיל ו:) תמטר מקום מטר שמקלקל תבואה אלא כבר ירדו וטורח הם לבני אדם אבל אינן מקלקלין תבואות וטעמא מפרש בגמרא למה אין מתריעין: תנורי פסחים. שהם בחצרות ושל חרס הן ומטלטלין אותן שלא ימוקו בגשמים: גשמי בורות. שיפוע גשמים למלאות בורות: ונדבות. רצון ועין יפה: אבן הטועין. אבן טועין היתה בירושלים וכל מי שאבדה לו אבידה כו' בבבא מציעא (דף כח:) לנדות. על כבוד הרב: מתחטא. פורפיי''ש בלע''ז ישמח אביך ואמך ותגל יולדתך: גמ' רביעה ראשונה ושניה לשאול. שאף על פי שלא ירדו גשמים לא בראשונה ולא בשניה לא היו מתענין אלא שואלין וקשיין מתני' דקתני סדר תעניות אלו האמור ברביעה ראשונה וברייתא אהדדי: הכי קאמר כו'. וכגון רביעה ראשונה שניה ושלישית דכולי יורה קרי ליה רביעה כך שמעתי: דוקא נשתנו. דכי נשתנו ודאי הוא דמתריעין מיד דצריך להתפלל עליה שיחזיר ביופי כתקנן: אבל יבשו. לא צריך דמכאן ואילך לא יועיל והוא תפלת שוא אפילו יבשו כשהן חטין עדיין דקין אפילו הכי לא מתריעין: הכי גרסינן פשיטא שנו תנן לא צריכא דאקון מהו דתימא כו': דאקון. שעלו בקנה שנתקנו מעט לאחר שנתייבשו: מהו דתימא: אקנתא מילתא היא. דהואיל ונתקנו מעט אם יתפלל מועיל להם קא משמע לן רב נחמן דאקנא לאו מילתא ל''א אבל יבשו לא דממילא חוזרין: לא צריכא דאקון. שעלו בקנה מהו דתימא אקנתא מילתא היא דכיון שעלו בקנה ועדיין לא בשלו כל צרכן ודאי אי לא מתריעין תו לא גדלי קמשמע לן דלאו מילתא היא דאף על גב דאקון אכתי גדלי טפי: נהרא אנהרא בצורתא. בשאין תבואה בעיר אחת ויש בעיירות אחרות ואפשר להביא מזה לזה דרך נהר בספינה:





תוספות





	לא צריכא דאקון. פי' לאחר שעלו בקנה נתייבשו מהו דתימא אקנתא מילתא היא פי' דהואיל ועלו בקנה ולא נתבשלו כל צורכם ליבעי התרעה קמ''ל דלאו מילתא היא: נהרא אנהרא בצורתא. פי' (. הכי) בשאין תבואה בעיר ויש הרבה בשאר עיירות ויכולין להביא מזו לזו היינו מקרי בצורת ולא מקרי רעב ומאחר שיכולין להביא ע''י הנהר דליכא אלא טרחא זעירא ומהאי כלומר מדבר מועט כזה אין מתריעין מדינתא אמדינתא פירוש שצריך להוציא ממדינה למדינה אחרת ע''י חמורים וסוסים ואז מתריעין דאי אפשר להביא בשפע כ''כ כמו בספינות ל''א נהרא אנהרא כלומר אם יבש הנהר זה וצריך להסב נהר אחר לכאן אי נמי צריך להמתין עד שיגדל הנהר האחר ויבא בכאן זה בצורת ולא מתריעין מדינתא אמדינתא אם יבשו כל הנהרות שבזו העיר וצריכין להביא מים מעיר אחרת כפנא וקשה דבמתני' משמע דאבצורת מתענין דקתני מתריעין עליהן מפני שהיא מכת בצורת ויש לומר דמכת בצורת דמתני' הוי כמו דכפנא כאשר פירשתי שתחת חטה יצא חוח ומשום הכי מתריעין אע''ג דעדיין אינו רק בצורת הואיל וסופו רעב מתריעין אע''ג דאכתי לא הוו כפנא אבל לעולם אין מתריעין על מכת בצורת אי לא מצי לבא לידי רעב ולהכי קאמר הכא דנהרא אנהרא דלא הוי אלא כי בצורתא ולא מתריעין:





רבינו חננאל

הדרן עלך סדר תעניות כיצד סדר תעניות האלו האמור ברביעה ראשונה כו'.



תרצה רב יהודה הכי סדר תעניות האלו בזמן שיצתה רביעה ראשונה ושניה ולא ירדו גשמים. אבל אם ירדו גשמים וצמחו זרעים וחזרו ושנו. כלומר כמשו מתריעין עליהן מיד ודוקא שנו כעין כמוש אבל יבשו לגמרי אע"ג דחדור אקון אין מתריעין עליהן פי' אקון שחזרו לירוקתן כלומר חזרו לחיותן. ורבותינו הגאונים ז"ל אמרו האי אקון אקנתא לשון חזקה בלשון ארמית ובלשון הזה הוא בגטין (בפרק מי שאחזו קורדייקוס) [כל הגט דף ל ע"א] (פי' פרצידא דתותי קלא. זרע תבואה שהיא תחת אבן צומחת. פי' קלא מלשון (פסחים סב: וש"מ) שקל קלא פתק ביה).



מכת בצורת. פי' רב יהודה מכה הבאה לידי בצורת. [אר"נ נהרא אנהרא] הוצרכו האנשים המסתפקין מים מזה הנהר לילך לנהר אחר בצורת כלומר עצירת מטר מדינה להביא ממדינה אחרת רעב.





רבינו גרשום

דאקון שנראה להן קצת תקנה:



נהרא אנהרא בצורתא כשצריכין להביא מים מנהר זה להשקות שדות שעל נהר אחר לפי שאין באותו נהר אחר מים כדי סיפוק להשקות שדותיו זהו סימן בצורת:





רמב"ן

ועוד אני צריך לצרף לכאן משנה זו שבפרק שלישי דקתני ועל אלו מתריעין בכל מקום. לפי שראיתי להראב"ד ז"ל שכחב קשיא לי' סתמא כר' עקיבא דבעלמא סביבותיה מתריעות וכאן אפי' בכל מקום דאי לרבנן מתענין בכל מקום מיבעי ליה ועוד דקתני סיפא מעשה שירדו זקנים מירושלים וגזרו עליהם תענית על שנראה כמלא פי תנור שדפון באשקלון וכן בשני זאבים לעיל דקתני מתריעין בכל מקום והכא קתני שגזרו תענית ואפשר דלרבנן נמי אהא דרישא קתני דסביבותיה מתענות על כל מכה אבל בכל מקום מודו רבנן דבהתרעה סגי להו ומעשה דשדפין וזאבים סביבותיהם היו לפיכך התענו. ולא נהירא דא"כ מאי ראיה איכא מהנך עובדי דזקנים דמתריעין בכל מקום. אלא מחוורתא רישא ר"ע וסיפא רבנן. ודתנו בהו מתריעין אליבא דר"ע נינהו. ע"כ דברי הרב ז"ל.
ושבש עלינו המשנה, דהא מתני' כולה ריש' וסיפ' כל היכא דקתני מתריעין מתענין בהתרעה קאמר ולחומרא קתני מרישא אבל זרעין ששנו מתריעין עליהן מיד וקתני ואזיל וכן עיר שלא ירדו עליה גשמים אותה העיר מתענה ומתרעת. ועוד לדברי הרב ז"ל כל דתני מתריעין על האילנות ואין להם מים לשתות מתריעין ואסכר' וגובאי מתריעין וכל אלו בהתרעה סגי להו והא כולהו תענית בעי ואפי' גובאי וכדאמרי' בגמ' אמרו ליה לרב הונא אתאי קמצא גזר תעניתא. וכן חיה רעה דקתני עלה בברייתא ומתריעים וכי אין מתענין עליה במקומה והא תנן וגזרו תענית על שאכלו זאבים שני תינוקות. ומתני' גופא קשיא דקתני ועל אלו מתריעי' בכ"מ והיינו בלא תענית כדברי הרב ז"ל וא"כ אפי' באותה העיר נמי יש במשמע שאין עושין אלא התרעה והא מכה מהלכת היא ואנן מימר קאמרינן דמתענין. וא"ת מכה מהלכת היא לא משויא להו אלא בסביבותיה מ"מ מתני' קשיא רישא אסיפא וכמעשה לסתור קא מייתי לה דקא מפרש הרב רישא כר' עקיבא ומעשה כרבנן. ועוד דקא מסתם מתני' ומתנית' כר"ע ולית הלכתא אלא כרבנן ממעשה דמיתנא דבי חוזאי דגזור תעניתא משום שיראתא לומר דהוו להו כקרובות דאמרו רבנן סביבותיה מתענות דאלו לר"ע מתריעות ולא מתענות הוא. 
אלא מתני' ובריתות כולהו היכא דקתני מחרי' מתענין בהתרעה קאמר וסתמא כרבנן נינהו ואפי' כר"ע נמי אתיאן דמודה ר"ע דכל מי שיש לו צרה שאינן מתריעין אלא בתענית ולית ליה לר"ע התרעה בלא עננו אלא במי שאין לו צרה ומבקש רחמים על חבירו שמתענה. וטעמיה כדאמר בירוש' שכן מצינו בר"ה שמתריעין ולא מתענין מפני שהוא יום בקשת רחמים ומש"ה קאמר ר"ע מתריעות ולא מתענות אע"ג דחמירא התרעה מתעניתא וכל היכא דקתני מתריעין אפי' בדר"ע מתענין ומתריעין קאמר ומש"ה קתני ועל אלו מתריעין בכ"מ לומר שמתענין ומתריעין מפני שהיא מכה מהלכת והויא לה כאותה העיר ממש ולא דמיא לסביבותיה דשאר צרות דליכא אלא צער חבריהן אי נמי חשש שמא אף עליהן נגזרה גזירה אבל מכה מהלכת כמקום צרה הוו.
ומעשה שירדו זקנים בירושנים לעריהן וראו שדפון באשקלון וכשחזרו לירושלים גזרו עלי' תענית בירושלים בהתרעה. ועוד גזרו תענית ביהודה על ב' תינוקות שנטרפו בעבר הירדן לומר דיהודה ועבר הירדן כאותה העיר דמי לענין חיה רעה. והא דקתני סתם גזרו תעני' ולא קאמר גזרו תענית והתריעו משום דאי מדינא בשאר צרות אפי' תענית ניכא אנא בסביבותיה ואלו שגזרו במקום רחוק מפני שהיא מכה מהלכת עשו כן דחשיב כולהו כחד מקום הילכך תענית בהתרעה הוי כדקתני רישא ולא צריכא ליה למימרא גבי מעשה.
וסידורא דמתני' כולה מרישא פשיטא ול"צ ליה למימריה גבי מעשה הא דקתני סדר תעניות האלו האמור ברביעה ראשונה כלומר דברביעה ראשונה עושין על הסדר הזה האמור שמתענין ואח"כ מתריעין בשופר בתעניות שלהן אבל צמחין ששנו וכן גשמים שפסקו מתריעין בשופרו' בתעניו' הראשונו'וכן עיר שלא ירדו עליה גשמים וכן עיר שיש בה דבר או מפולת וכן על שדפון ומכות מהלכות בכל מקום מתריעין בשופר בתעניו' ראשונות. אבל במכה שאינה מהלכת פליגי בה ר"ע ורבנן דרבנן סברי סביבותיהן אע"ג דלית להו פחד באותה צרה כלל צריכין הן לשתף עצמן בצרת חביריהן ומתענין ולא מתריעין ור"ע לית ליה תעניתא אלא על צרה של עצמן אלא שמתריעין בלבד כעין ר"ה.
מיהו סיפא דקתני על אלו מתריעין בשבת ההוא ודאי התרעה בלא תענית היא או דסתמא בר"ע או משום דההיא התרעה בעננו היא והתרעה דפה בלא תענית קתני לה דבשבת ליכא תענית וכי היכי דליכא התרעה בשופרות ולא דמיא לשאר התרעות דמתני' דהוי בשופרות וליתנהו אלא בתענית. ומיהו בחול נמי בספינה המטרפת בים ויחיד הנרדף מפני ליסטים הכי הוו דינא דמתריעין בעננו ולא מתריעין בשופרות שאין גוזרין תענית על הצבור מפני צרת היחיד אלא שהיחידים רשאין להתענות עליו ולסגף עצמן והכי משייט בברייתא דהיא מיתניא עלה דגמ':





ריטב"א

גמרא ורמינהי רביעה ראשונה ושנייה לשאול ג׳‎ להתענות פי׳‎  קס״ד דהא דתנן סדר תעניות האלו האמו׳‎ ברביעה ראשונה דהיינו ברביע׳‎ הבכיר׳‎ מג׳‎ רביעו׳‎ שיש בזמן הזריע׳‎ שהן הבכיר׳‎ והבינוני׳‎ והאפילה ואע״ג דשלש במרחשון הוא זמן רביעה בכירה לרבי מאיר והרי לא התענו בו כלל קס״ד דהאי תנא דסד׳‎ תעניות לית ליה דר״מ ולא חשיב רביעה ראשונה אלא בזמן שהתחילו תעניו׳‎ ולהכי קשי׳‎ ליה ממתני׳‎ דתניא שאין מתחילי׳‎ להתענו׳‎ עד שהגיע רביעה ג׳‎ שהיא ופרקינן אמר רב יהודה ה״ק סדר תעניות האלו האמור אימתי בזמן שיצתה רביעה ראשונה ושניה ולא ירדו גשמים אבל ירדו גשמי׳‎ ברביע׳‎ ראשונה וצמחו וחזרו ושנו מתריעין עליהם מיד ואיכא למידק דהא מתני׳‎ רביעה ראשונה קתני והא ליכא למימר חסורי מיחסרא דהתם הוא בשיקצר בלשונו אבל לא שינה בדבריו שום הפך אבל הכא אדתני ברביעה ראשונה הוה מצי למימר ברביעה ג׳‎ ועוד היכי אפשר דאחר רביע׳‎ ראשונה עד שתעבו׳‎ זמנה של רביע׳‎ שאין מתעני׳‎ עוד על הגשמים ירדו הגשמים וצמחו כ״כ התבואות ששנו שנוי הניכר והמפסידי׳‎ שיתריעו עליהן מיד שהרי אם היה שנוי הצמחי׳‎ אחר זמן הרביעה אין מתענין עליהן כלל שאין מתעני׳‎ על מעשה נסים ועוד ששנוי הצמחים שהיא ודאי מפני מניעת הגשמי׳‎ כמו שפי׳‎ הרמב״ם ז״ל וכמו שמוכיח במשנתי׳‎ שהביאוה בכלל עצירת גשמים ולא עם מכת השדפון והירקון אין מקרה זה בא בזמן החורף שהיא זמנה של רביעה אלא סמוך לניסן כשהתבואות צומחו׳‎ כשנמנע מהם המטר החום שורף אותן עד שמייבשן והנכון ששתי רביעית הן דרך כלל כלומר שני זמני מטר כמ״ש הכתוב יורה ומלקוש הא׳‎ בתחל׳‎ ימות הגשמי׳‎ שהיא לזריעה וזו מתחלק׳‎ לג׳‎ פרטי׳‎ בכירה בינוני׳‎ ואפילה והב׳‎ סמוך לניסן אחר שצמחו התבואו׳‎ ומתחילין לעלו׳‎ ולהתבשל וצריכין גשמים לגדלן וכמו שאמרו בפ״ק יור׳‎ במרחשון ומלקוש בניסן ואיפליגו אמוראי למה נקרא שמו מלקוש וכן שני זמני׳‎ של גשמי׳‎ אלו בארצותינו ובכל מקום אלא שאין הזמני׳‎ שוין בכל מקום יש שמקדי׳‎ ויש מתאחר. וש״ס קס״ד דכי קתני מתני׳‎ ברביע׳‎ ראשונה היינו רביעה פרטי׳‎ שהיה בכיר׳‎ של שלש של בזמן הזריעה והשתא מהדרי׳‎ דרביעה כללית קתני וה״ק שסדר התעניות האמור אינו אלא מניעת הגשמים של יומן המטר וברביעה הזריעה הנקר׳‎ יורה אבל כשהוא בזמן המטר הב׳‎ אחר שצמחו הנקרא מלקוש זו מכה עוברת ודוחקת היא ומתריעי׳‎ עליה מיד ותנא לא נחית לפרושי ברביעה הראשונ׳‎ הכללית באי זה זמן ממנה מתריעי׳‎ אבל רב יהודה פריש לה אגב ארחיה אליבא דמתני׳‎ ברביעה ג׳‎ האפילה וזה נכון וברור וכיוצא בו בש״ס הרבה:



אמר רב נחמן דוקא שינו פי׳‎  שעדיין יש להם אחרית ותקוה ע״י גשמים אבל יבשו ולא פי׳‎ שאפילו ירדו גשמים ולא יצליחו אלא בדרך נס מתריעי׳‎ על מעשה נסים ודווקא על תבואה זו אין מתעני׳‎ אבל אם הוא ראוי לחזור ולזרוע וזורעים ולא ירדו גשמים מתענין עליהם כסדר התעניו׳‎ כל זמן הגשמים וכן בירוש׳‎ ואמרי׳‎ בש״ס פשי׳‎ ואמרי׳‎ לא צריכא דאיקון כלומר שהיה בקשה והא קמ״ל דאקנתא לאו מילת׳‎ היא אמרי׳‎ בש״ס א״ר חנינא רואה בסלע ושכיח בצורתה בארבע ולא שכיח כפנא פי׳‎ ד׳‎ ד׳‎ סאין בסלע והיינו מעות ביוקר ופירות בזול ולפי שיטתי׳‎ שפי׳‎ במשנתי׳‎ לא הביאוה לומר שיש חלוק ביניה׳‎ לענין התעני׳‎ שהרי על שניהם מתעני׳‎ ומתריעים אלא כלפי שהזכירו במשנתי׳‎ מכת בצורת כלומר מכה המביא׳‎ לידי בצורת האריך הש״ס בכאן לברר מה הוא מכת בצורת וספרי׳‎ יש דגרסי׳‎ עלה א״ר יוחנן לא שנו שמעות בזול ופירות ביוקר אבל מעות ביוקר ופירות בזול מתריעים עליהן מיד ונראה לפי זה שבמעות בזול ופירות ביוקר דהיינו סאה בסלע ושכיחא אין מתריעי׳‎ עליה מיד. וזה קשה דהא סאה בסלע ושכיחא בצורתא היא שמתריעים עליה במשנתי׳‎ ואף לשיטת רבי׳‎ אברהם ז״ל שמחלק בדינם אין החלוק בהתרעה אלא בתעני׳‎ וכך היה ראוי לומר אבל מעות ביוקר ופירות בזול מתעני׳‎ ומתריעים עליהם לפי שהיא מכת רעב. ויש לי לדחוק וה״ק ע״כ לא הוצרכו לשנות בכלל מכת בצורת אלא במעות בזול ופירות ביוקר אבל מעות ביוקר ופירות בזול אינו בכלל זה ודבר פשוט הוא שמתריעים עליהן מיד לפי שהוא מכת רעב:



ויש נסחאות דלא גריס לה כלל אלא דגרסי׳‎ א״ר יוחנן נהירנא כדהוו קיימין ד׳‎ סאין והוו נפישי נפיחי כפן בטבריא מדלית איסר וכן נראית גרסתו של רבינו אלפסי ז״ל שלא הביאה לאו ללמד על ענין התעני׳‎ לפי שסובר ז״ל שאין חלוק ביניהם לענין זה ובפ׳‎ הספינה נאמרה האי מימרא על הא דת״ר אין יוצאים מא״י לח״ל אלא א״כ סאתים בסלע ואמ׳‎ שמואל לא שנו אלא בזמן שאינו מוצא ליקח אבל בזמן שמוצא ליקח אפי׳‎ סאה בסלע שהוא יוקר גדול אין יוצאים ואמרי׳‎ בשלהי שמעת׳‎ א״ר אבא בר בר חנה א״ר יוחנן לא שנו אלא מעות בזול ופירות ביוקר אבל פירות בזול ומעות ביוקר אפי׳‎ עמדו ד׳‎ סאין בסלע יוצאים א״ר יוחנן והיוצא וכו׳‎ ובודאי משם ששם הוא מקומה ועל הלשון ההוא הביאוה בכאן אגב גררה ומגיהי ספרי׳‎ תמהו עליה מה יציאה זו בכאן והניחו מתריעים עליה מיד וכן שמעתי בשם רבינו הגדול ז״ל וגרסי׳‎ התם ת״ר מתריעים על פרקמטיא שהוזלה אפי׳‎ בשבת פי׳‎ החרטה בפה בתפלה ובתחנונים א״ר יוחנן כגון כלי פשתן בבבל ויין ושמן בא״י אמר רב יוסף והוא כזל וקם עשרה בשיתא והטעם שגם זה למעט משא ומתן מבכל אדם עד שיהו מעות ביוקר. ודעת הרמב״ם ז״ל שמתריעים ומתענין על זה בחול כמו על שאר צרות וחומר יש בזה שמתריעי׳‎ עליהן בפה וזועקים בשבת מה שאין כן על שאר הצרות שאין זועקים עליהן בשבת אלא על אותן ששנינו לפנינו עיר שהקיפוה עובדי כוככים ומזלות וחביריו ולפי זה מה שנהגו לומר מצלאין אנחנא כו׳‎ בשבתות בארצות הללו על עצירת גשמים ושאר צרות שלא יבאו על הצבור טעות הוא וי״א שפרקמטיא שהוזלה אין בה תענית אלא התרעה בפה בחול או בשבת וכעין ששנינו על עיר שהקיפוה עובדי כוכבים ומזלות וחביריו שיש בהן זעקה אפי׳‎ בשבת ואין בהם תענית ותקיעות בחול אבל כל צרה שמתענין עליה בחול ומתריעי׳‎ כ״ש שצועקים עליה בשבת כיון שהיא צרת צבור דלא גרעי מיחיד הנרדף מפני עובדי כוכבים ומזלות ואף לפי זה דוקא על צרה דחוקה שראוי להתענות עליה בחול אבל לומר מצלאין על שאר צרות אחרות שאין מתענין עליהן וכ״ש מה שנוהגים בקצת מקומות להחרים על המסים וכיוצא בהן ולומר רועה ישראל האזינה וכיוצא בו שזה איסור מפורסם ברבים דצעקה בשבת אסורה ובקושי התירוה על צרות דחוקות של צבור ועל היחיד אסרו לומר זננו בברכת מזון אלמלא שהוא תופס ברכות כמו שהוא בירוש׳‎ ובקושי התירו לבקר חולי׳‎ בשבת שלא יזעוק והאיך צועקים ברבים על דברים של הבל אין זה חלול שבת בפרהסיא ואסור לנהוג בו וראוי למחות בדבר:





המאירי

שנוי צמחים זה שאמרנו במשנה שמתענים עליו מיד דוקא שנוי שאפשר לו לחזור בברייתו כגון שנשתנה מראיתם ולא נפסדו לגמרי או שהתחילו לכמוש אבל יבשו לגמרי אין מתענים שהרי הכל נפסד ואין אנו חשובים להתפלל על מה שהוא יוצא מגדרו של עולם ואפילו היו מתחילים להתקן ולהתלחלח מעט אינו כלום שכך הוא דרך כל יבש שלפעמים חוזר ומתלחלח מעט על ידי לחות הבא עליו ומיד הוא חוזר לסורו וי"מ אותה בענין אחר אלא שהכל עולה לענין אחד:



כל עיר שאירע לה בדרך זה שאמרנו ומ"מ יש עיירות סביב לה שלא אירע להם ויש נהר גדול מעיירות שסביבותיה יורד בה ותבואה יכולה לבא שם בספינות דרך מים זהו בצורת מ"מ ומתענים אלא שאין צריך להרבות כל כך בתפלה ובהתרעה אבל אם אין שם הכנה להביא לשם על ידי מים אלא על ידי בהמות מעיר לעיר אי אפשר להביא בשפע והרי זה רעב גמור וצריך להרבות בתפלה ובהתרעה:





מהרש"א - חידושי הלכות

גמרא לא צריכא דאקון מהו דתימא כו' כצ"ל:


בפרש"י בד"ה ה"ג אותה כו' התבואה באותה העיר ויהיה כו' ובד"ה אבל יבשו כו' תפלת שוא אפי' יבשו כשהן כו' ובד"ה לא צריכא דאקון כו' ודאי אי לא מתריעין כו' כצ"ל:


תוס' בד"ה נהרא כו' לכאן א"נ צריך כו' אינו רק בצורת הואיל כו' כצ"ל:





רש"ש

במשנה על אלו מתריעין בכ"מ כו' ועל הארבה ועל החסיל. בתוס' ב"ק (פ ב) בד"ה על החגב נראה דהיה הגי' לפניהם כאן גם ועל הגובאי וגי' נכונה היא כדאיתא לקמן (ע"ב) בברייתא ומתריעין על הגובאי בכ"ש וכ"מ קצת בירושלמי דמפרש על מתניתין למה נקרא שמו חסיל כו' ולמה נקרא שמו גובאי כו':



שם אלמלא חוני אתה. כצ"ל בא' בסוף:



גמרא אבל ירדו גשמים ברביעה ראשונה וצמחו וחזרו כו'. כ"ה גי' הרי"ף והרא"ש ול"ג וזרעו ולא צמחו. ונדחו דברי הגבו"א שהוכיח מזה דר"י משני בחסורי מחסרא:



שם ל"צ דאקון מ"ד כו' קמ"ל. עי' גבו"א באורך ומסיק דנ"ל מכאן דאין להתריע ולהתפלל ע"ד שאינו כו' אלא ע"פ הנס כו' מפורש הוא בירושלמי ה"ב יותר מכאן מעשה נסים ואין מתריעין על מע"נ:



רש"י ד"ה מתריעין בכ"מ. אם יראו באספמיא מתריעין בבבל כו'. וק"ל א"כ מאי רבותא דברייתא לקמן (כב) דאפילו חרב של שלום ופרש"י העוברת כו' להלחם במקום אחר. דתיפוק ליה דמשום ההוא מקום דהולכת להלחם בו יתריעו בכ"מ. וי"ל כיון דעדיין לא הגיעה לשם אין לנו להתריע מחמתו. או דמשפחה לגבירתה לא מתרעינן וי"ל עוד ואכמ"ל:



רש"י ד"ה המטורפת. מלשון טרף אבבא (ברכות כח). גם לקמן (כה) איתא וטרפא אבבא:



רש"י ד"ה ה"ק. דכולי יורה קרי ליה רביעה ראשונה. כ"נ דצ"ל. ור"ל דק"ל ראשונה נגד מלקוש. וכן לעיל (ו) איתא איזו היא רביעה ראשונה הבכירה כו' בינונית כו' אפילה כו' (עמש"כ שם) ועי' גי' הרא"ש כאן ומיושב ממה שגמגם עליו הגבו"א:



תד"ה נהרא. ויכולין להביא מזו לזו ע"י נהר מיקרי בצורת כו' מאחר שיכולין כו'. כצ"ל:





בניהו

צְאוּ וְאִכְלוּ וּשְׁתוּ וַעֲשׂוּ אוֹתוֹ יוֹם־טוֹב. נראה דרכם היה לגזור ביטול מלאכה ביום התענית לכך אמר לו צְאוּ מבית הכנסת וְאִכְלוּ וּשְׁתוּ בבתיכם ולא תלכו אחר כך לשוק אלא עָשׂוּהוּ יוֹם־טוֹב שאין בו מלאכה.
והא דלא אמר לו שיקראו ההלל אלא הם באו מאליהם וקרו הלל היינו כיון דאמר לו עשוהו יום טוב הבינו שיקראו הלל כי הדרך ביום טוב לקרא הלל.





גליון הש"ס - רבי עקיבא איגר

גמ' כבן שהוא מתחטא. עי' מנחות דף סו ע"ב תד"ה כנף רננים:





גבורת ארי

על אלו מתריעין בשבת קשה לי הא איכא הא דאמר בפרק מרובה (דף פ') מתריעין על החיכוך בשבת פירוש על שחין לח שאדם מתחכך עליה ואמאי לא חשיב לה במתניתין ושמא יש לומר דלא פסיקא ליה דמסיק התם הא דמתריעין אפילו בשבת היינו בשחין לח אבל ביבש אפילו בחול אין מתריעין והיינו חיכוך דתני בסוף פרק קמא (דף י"ד) דאין מתריעין עליה אף בחול וכיון דלאו על כל מין שחין מתריעין לא פסיקא ליה משום הכי לא חשיב במתני'. עוד יש לומר כיון דאין מתריעין אלא על יבש והיינו שחין מצרים כדמסיק התם כאן בלח וכאן ביבש דאמר ר' יהושע בן לוי שחין שהביא הקב"ה על המצרים לח מבחוץ ויבש מבפנים שנאמר ויהי שחין פורח אבעבועות באדם ושחין זה אין לו רפואה כלל כדאמרינן בפרק ו' דבכורות (דף מ"א) דגבי בכור הוי מום קבוע דילפת דקרא גבי מומין הוי חזזית מצרית דאמר ר"ל למה נקרא שמה ילפת שמלפפת והולכת עד יום המיתה וכתיב יככה ה' בשחין מצרים אשר לא תוכל להרפא וכיון שכןבע"כ הא דמתריעין עליה היינו משום בריאים שלא יוכו ויחלו בשחין זה דאילו שכבר חלו והוכו בה אין להן תקנה ורפואה אע"ג דעל ידי מעשה נסים אפשר להם בתקנה אפילו הכי משום מעשה נסים אין מתריעין כדמוכח בגמרא גבי הא דאמר רב נחמן דוקא נשתנו אבל יבשו לא וכמו שאפרש שם. מש"ה לא חשיב בהדי הני דמתניתין דהני דקחשיב מתריעין בשביל אותן שבתוך הצרה כמו עיר שהקיפוה עובדי כוכבים או נהר וספינה המטרפת מתריעין בשביל אותן שבעיר ושבספינה ולא על אותן שבחוצה והא דמוסיף שמעון התימני ואמר אף על הדבר היינו על אותן שנחלו כבר בחולי הדבר ועדיין לא מתו דאפשר להם ברפואה בדרך הטבע שלא על ידי הנס דהוי דומיא דהני דחשיב תנא קמא וכדפירשתי דעל אותן שבתוך הצרה מתריעין בשבת ולא בשביל הנותרים שלא תבא עליהם:


מיהו אכתי קשה לי מהא דתניא סוף פרק ה' דבבא בתרא (דף צ"א) מתריעין על פרקמטיא בשבת כגון כלי פשתן בבבל ויין ושמן בארץ ישראל והוא דזל וקם עשרה בשיתא כדמפרש התם ואמאי לא חשיב במתניתין לפיכך נראה לי דתני ושייר ומהשתא ליתא להני תירוצים דפירשתי על הא דלא חשיב לחיכוך דפרק ז' דבבא קמא במתני' דא"כ תקשה מאי שייר דהאי שייר דפרקמטיא אלא ודאי ההיא דחיכוך נמי שיורא הוא והשתא שייר תרתי דחיכוך ודפרקמטיא ולא קשה מידי:


ורמינהו רביעה ראשונה ושניה והא ליכא למימר דכולי עלמא סדר תענית אלו מתחילין בשבעה עשר במרחשון כדתנן בפרק קמא (דף י') הגיע י"ז במרחשון ולא ירדו גשמים התחילו היחידים מתענין והא דקרי ליה תנא דידן רביעה ראשונה משום דסבירא ליה כר' יהודה דאמר בפ"ק (דו (דף ו') בכירה פירוש רביעה ראשונה בי"ז במרחשון וברייתא כר"מ דאמר אפילה פירוש אחרונה בשבעה עשר בו וכ"ע סבירי להו דבי"ז בו מתחילין להתענות אלא דמר קרי ליה לי"ז בו רביעה ראשונה כר"י ומר קרי לי"ז רביעה שלישית כר' מאיר דהא ליתא דודאי לכולי עלמא דפליגי בזמני רביעה אינו צריך להתענות עד שיגיע זמן רביעה שלישית דידיה ומתני' דפ"ק דיחידים מתענין בשבעה עשר שלו אתיא כר"מ דאמר אפילה בי"ז דהא אמרינן בפ"ק גבי פלוגתא דהני תנאי בזמני רביעה בשלמא ראשונה לשאול שלישית להתענות אלא שניה למאי נפקא מינה. שמע מינה דלכ"ע אין להתענות עד רביעה שלישית דידיה דאל"כ למאי נפקא מינה בהא דפליגי בזמן רביעה שלישית והשתא פריך מדתני שלישית להתענות שמע מינה דאין מתענין עד שלישית וקשיא אמתני' דקאמר סדר תענית ברביעה ראשונה. רביעה ראשונה ושניה לשאול פירש"י אע"פ שלא ירדו גשמים לא ברביעה ראשונה ולא בשניה לא היו מתענין אלא שואלין וקשה לי אם כן למה הזכירו בברייתא לשנייה כלל הא שאלה כבר התחילו בראשונה ותענית אינו אלא עד שלישית ממילא שניה שואלין ואין מתענין. ולי נראה לפרש דברייתא זו ר"מ היא דאמר רביעה ראשונה בשלישי בו שנייה בשבעה בו וס"ל כר"ג דתנן בפ"ק (דף י') בשלשה במרחשון שואלין את הגשמים ר"ג אמר בשבעה בו ט"ו יום אחר החג כדי שיגיע אחרון שבישראל לנהר פרת. והיינו בזמן שבית המקדש קיים דאיכא עולי רגלים אבל בזמן הזה מודה רבן גמליאל דשואלין בג' בו כדמוכח בפ"ק בסוגיא דר' יהודה אומר העובר לפני התיבה כו' והשתא הכי קאמר רביעה ראשונה ושניה לשאול פירוש פעמים שואלים בג' פעמים בז' בזמן הזה בג' שהוא זמן רביעה ומכאן ואילך זמן גשמים ובזמן הבית צריך לאחר עד ז' מפני עולי רגלים ואע"ג דהא דשואלין בז' בזמן הבית לאו משום שהוא זמן של רביעה והיום גורם לה אלא מפני דבר אחר שכבר הגיע האחרון לנהר פרת אפילו הכי נקט רביעה שניה לסימנא בעלמא לומר ביום שהוא רביעה שואלין לפעמים ולא משום דהרביעה גורמת לה. אי נמי אגב דתני רביעה ראשונה ושלישית לשאול ולהתענות דמשום שהן ימי רביעה גורם השאלה והתענית תני נמי רביעה שניה לענין שאלה בזמן הבית אע"ג דלאו רביעה גורם לה אלא מצד היום עצמו:


אמר ר"י הכי קאמר. נראה לי דהכי פירושא מתני' חסורי מחסרא והכי קתני ורביעה ראשונה ושניה ושלישית קאמר ואע"ג דלא קאמר חסורי מחסרא והכי קתני כדרך הגמרא בכל מקום בע"כ האי דמסיק אבל ירדו גשמים ברביעה ראשונה וזרעו ולא צמחו בחסורי מחסרא אמר לה דהא לא תנן אלא צמחים ששינו ואילו לא צמחו לא קאמר ואפילו הכי לא קאמר חסורי מחסרא ורש"י פירש וכגון רביעה ראשונה ושנייה ושלישית דכולה יורה קרי ליה רביעה ודברי תימה הן דהא יורה ורביעה ב' דברים הן ולכולי עלמא שלש רביעה ביורה:


לא צריכא דאקון פירש רש"י שעלו בקנה מהו דתימא אקנתא מילתא היא כיון דעלו בקנהועדיין לא בשלה כל צרכה ודאי אי לא מתריעין תו לא גדלי קמ"ל דלאו מילתא היא אע"ג דאקון גדלי טפי וכן פירשו התוס' ולהאי פירושא הא דאמרינן יבשו לא לקולא ולמעלייתא קאמר דביבשו אפילו לאחר שעלה בקנה אינו צריך התרעה דממילא הדר עוד פירש"י לישנא אחרינא אבל יבשו לא צריך דמכאן ואילך לא יועיל והוי תפלת שוא לא צריכא דאקון שנתקנו מעט אחר שיבשו מהו דתימא אקנתא מילתא היא דהואיל ונתקנו מעט אם מתפלל מועיל להם קמ"ל דאקנתא לאו מילתא ולהאי לישנא יבשו לא לגריעותא קאמר דשוב אין לה תקנה ואין תפלה מועיל לה מעתה:


ואני תמה על פירוש ראשון דנתייבשו עדיף ואפילו לאחר שעלו בקנה הדרי ממילא ואינו צריך התרעה הא אמרינן בפרק ג' דגיטין (דף ל') גבי מלוה מעות את הכהן ואת הלוי ואת העני להיות מפריש עליהן מחלקן נתייאשו הבעלים אין מפריש עליהם לפי שאין מפרישין על האבוד. ופריך הגמרא פשיטא ומשני לא צריכא דאקון מהו דתימא אקנתא מילתא היא קמשמע לן ואי הא דאקון מעלייתא הוא דשוב הדרא ומתקנא מאיליה ואפילו להתפלל אינו צריך א"כ אין כאן יאוש ואמאי אין מפרישין עליה ויהיב טעמא שאין מפרישין על האבוד הא אין כאן אבוד כיון דהדרא ממילא ועוד מאי מהו דתימא אקנתא מילתא דקאמר דלהאי פירושא מילתא הוא לגריעותא קאמר דתו לא גדלי א"כ כלפי לייא כל שכן דהוה ליה יאוש. ואכתי מאי קמ"ל פשיטא דהוה ליה אבוד ועוד דקאמר קמ"ל דלאו מילתא היא ולהאי פירושא הכי קאמר קמשמע לן דאע"ג דאקון גדלי טפי אם כן השתא כ"ש שתקשה אמאי הוה ליה אבוד הא אין כאן לא אבוד ולא יאוש כללא דמילתא האי פירושא אי אפשר ליישב כלל בסוגיא דהתם דא"כ כולה סוגיא הוי כלפי לייא להאי פירושא אלא ודאי הא דקאמר אקון ריעותא הוא והוה ליה אבוד משום הכי אין . מפרישין עליה:


מ"מ אי אפשר לפרש כלישנא דרש"י דאקון דקאמר היינו שנתקנו מעט לאחר שנתייבשו ומהו דתימא אקנתא מילתא היא דקאמר היינו דמעתה גדלי טפי הואיל ונתקנו מעט קמשמע לן דלא גדלי דשם אי אפשר לומר כן דמיירי בלא נתקנו וגדלו לבסוף מדקאמר נתייאשו הבעלים אין מפרישין עליהם מכלל דחזרו ונתקנו דאי נתקלקלו ולא גדלי כלל אמאי יפריש הואיל ולא גדל כלל וכי תימא שמיירי שגדל ע"פ נס מה שאין דרך תבואה לגדל אחר קלקול כזה שנתייבשה דמהאי טעמא אין מתריעין מעתה דהוה ליה תפלת שוא מכל מקום אפשר דאיתרחיש ליה ניסא שגדלה והרי אפילו לענין ממון אמרינן בפרק ט' דבבא מציעא (דף ק"ו) מצי אמר ליה אילו זרעתה חטי הוי מקיים ותגזור אומר ויקם לך אילו הוית התם הוה מקיים גם את הארי וגם את הדוב הכה עבדך ואמר התם נהי דלניסא רבא לא חזינא לניסא זוטא חזינא מכל מקום לענין התרעה אין מתריעין על דבר שאינו כדרך העולם ליתא דא"כ מאי קאמר מהו דתימא אקנתא מילתא היא הא ודאי מילתא ומילתא היא שהרי נתקן וגדל ועוד אי איתקן אחר כך קאמר מאי משני התם לא צריכא דאקון הא המקשן דפריך פשיטא ודאי שפיר ידע דנתקן בתר הכי וגדל דאי לא מאי הפרשה שייך לומר אם לא גדל אלא דקשה ליה כיון דלכי יבש מיד נתייאשו אע"ג דניתקן אחר שנתייבש מאי הוי כיון שנתייאשו פקע החוב כבר הוה ליה אבוד ולא פקע שוב היאוש למפרע ע"י תיקון שלאחר מכאן א"כ מאי קאמר מהו דתימא אקנתא מילתא היא הא מכל מקום כבר נתייאש קודם לכן ופשיטא דלא פקע היאוש ע"י תיקון שאחריו:


הלכך נראה לי לפרש האי לא צריכא דאמרינן בשמעתין והתם שבשעה שנתייבשו כבר עלו בקנה כפירוש רש"י ותוס' ומיהו לא כמו שפירשו הם דלמסקנא ביבשו לאחר שעלו בקנה לא צריך זה דאכתי גדלי טפי דהא ליתא דודאי לפי המסקנא לא גדלי ובשמעתין הכי פירושא לא צריכא דאקון שנתייבש לאחר שעלה בקנה מהו דתימא אקנתא מילתא היא פירוש כיון דכבר עלו בקנה קודם הקלקול מילתא רבתי היא כיון שכבר גדל כל כך קודם הקלקול אפשר לה בתקנה לחזור לכמות שהיה על ידי התרעה קמשמע לן דשוב אין לה תקנה והוה ליה תפלת שוא והתם נמי הכי קאמר לא צריכא דאקון שעלה כבר בקנה קודם שנתייבש ונתקלקל מהו דתימא אקנתא מילתא היא ואין כאן יאוש דדרך לתקן ולחזור לכמות שהיה קמשמע לן דלאו מילתא היא והוה ליה יאוש ואע"ג דאיתרמי דהדר מדרוצה להפריש עליו מכל מקום אין זה כדרך העולם אלא על ידי נס ובודאי נתייאש מעיקרא ואין מפרישין עליו וכן פירש"י התם לא צריכא דאקון בשעה שיבשו ונתייאשו כבר עלו בקנה מהו דתימא אקנתא מילתא היא דמשעלו בקנה אם מתייבשים חוזרים ומתקינים ומילתא דלא שכיחא היא שיהא מתקלקלין ולא הוי יאוש מעליא קמ"ל והיינו ע"ד שפירשתי:


ונראה לי ללמוד מכאן דאין ראוי להתריעולהתפלל על דבר שאינו כדרך העולם אלא על פי הנס שהרי יבשו לאחר שעלו בקנה ולפעמים על ידי מקרה חוזר וניתקן וגדל כההיא דפרק ג' דגיטין דקאמר אין מפריש עליו שמע מינה דחזר וניתקן ואפילו הכי אין מתריעין עליו כדאמר רב נחמן הכא ועל דרך שפירשתי והכי אמרינן בפ' ט' דברכות (דף ס') דתנן היתה אשתו מעוברת ואמר יהי רצון שתלד אשתי זכר הרי זו תפלת שוא ופריך ולא מהני רחמי והלא מצינו גבי לאה שנתהפכה דינה לבת ע"י תפלתה ומשני אין מזכירין מעשה נסים אלמא המתפלל על דבר שאינו דרך העולם אלא על ידי נס הרי זו תפלת שוא מיהו באדם גדול וחסיד שפיר דמי כדאשכחן גבי לאה אבל בעוונות נתקיים בנו אבד חסיד מן הארץ וישר באדם אין וה' ירחם:





מראית העין

מעשה שאמרו לו לחוני המעגל התפלל שירדו גשמים וכו'. אפשר דמלבד קדושתו בדקו בשמיה כי חוני אותיות יחון. גם בשמו רמוז יחוד עליון כי אותיות חי יסוד ו' ת"ת ן' מ' ן' תתאה.


ועליך הכתוב אומר ישמח אביך ואמך. ר"ת גימטריא טוב שהוא יסוד ס"ת גימטריא חיל רמז למ' אשת חיל וס"ת ותגל יולדתך גימטריא ן' רמז לן' עילאה:





פתח עינים

משנה כתקנן עד שיצאו ישראל מירושלם להר הבית מפני הגשמים וכו' קצת קשה דאפי' בבית הכנסת אין נכנסים מפני הגשמים. ויש לישב. מורינו הרב בתי כהונה ח"א בשו"ת סי' טו"ב דף ע"ד:


אם נמחית אבן הטועים וכו'. רבותינו היו מפרשים נמחית מלשון וימח כלומר אם כסוה המים כאלו נמחית מן העולם עד שראינו בירושלמי כשם שאי אפשר לאבן הזאת להמחות כך אי אפשר להתפלל על הגשמים שילכו. פירוש מהגאונים כ"י. וראיתי בשיטה מקובצת למציעא דף כ"ח מהש"ס שכתב וז"ל ובירוש' מפרש נמחית ממש כדכתיב אבנים שחקו מים כלומר אם נמחית קצת מפני המים לפי שדוחה היה אותם דיודע שאינה יכולה לימחות וכו' שאין מתפללין על רוב טובה עכ"ד ועיין מ"ש הרב יפה מראה:


אבן הטועים וכו' בשיטה מקובצת מציעא יש פירוש מחודש משם תוס' חיצוניות וגרס אבן הטוען ופי' שהיו טוענין עליה דברים זה מכריז וזה נותן סמנים ע"ש. ובמשנה לחם להרב יעבץ ע"ש:


גמרא. לא צריכא דאקון וכו'. דכיון דיבשו אע"ג דחזרו לירקותם תוב לית להו תקנתא. גאון. אקון אקנתא לשון חזקה לשון ארמית וכלשון הזה הוא בגטין פ' מי שאחזו פירוש הגאונים כ"י. ואח"כ ראיתי בערוך ערך אקון שני פירושים הנז':


נהרא אנהרא וכו' רש"י והתו' בלישנא אחרינא פירשו נהרא אנהרא מדינתא אמדינתא הכל לענין מים ובפירוש הגאונים כ"י פירש נהרא אנהרא לענין מים ומדינתא אמדינתא לענין תבואה:





יד דוד

פרק שלישי


אותה העיר מתענה ומתריעה עיין ליקוטי הרמב"ן דף ויו ע״ב:


ועל אלו מתריעין בכל מקום. עיין ליקוטי הרמב״ן ומ״ש בשם הראב״ד:


על אלו מתריעין בשבת. מגילת ספר לאוין י"ג ע״א:


מאי מכות בצורת וודאי דלא קשיא ליה מאי בצורת דהא מתני׳ היא באבות רעב של בצורת ונראה דקשי׳ לי׳ למה נקט לשון בצורת ולא נקט לשון רעב ותי׳ שהוא מכה המביאה רק לידי בצורת כיון דירדו גשמים אפשר שלא תהי' רעב אבל לידי בצורת בוודאי מביאה. ועיין בר״ן שהביא התי״ט:


מתריעין על הגובאי. עיין ב"ק פ״ג ד״ה על החגב:

